*Приложение 14А*

# Таблица за съответствие с правилата за прилагането на еднократни суми за услуги на МСП за научноизследователска и развойна дейност

Под егидата на Европейската комисия е проведено Проучване с цел за разработване на опростени варианти на разходи на равнище ЕСи други инструменти на ЕС, основани на резултати на равнище ЕС през програмния период 2021—2027 г. Цел на проучването е разработване на опростени варианти за разходите (ОВР) на равнище ЕС и други основани на резултати инструменти на равнището на ЕС в множество области, подпомагани от Европейския фонд за регионално развитие (ЕФРР) и Кохезионния фонд (КФ) през програмния период 2021—2027 г. Методологията, използвана в проучването, е в съответствие с разпоредбите на член 94 от Регламента за общоприложимите разпоредби[[1]](#footnote-2). По-конкретно, се основава на анализа на проверени данни за минали периоди, събрани на национално и/или регионално равнище, и на статистически изводи, когато данните за минали периоди са недостатъчни или не са налични. Една от областите, в която проучването разглежда потенциалните ОВР на равнище ЕС е за ваучери за иновации за МСП за осъществяване на научноизследователска и развойна дейност (подобласт 2Б от Проучването).


В таблицата по-долу е представено сравнение между определената еднокатна сума за ваучери за иновации за МСП за осъществяване на научноизследователска и развойна дейност (съгласно подобласт 2Б) с предвидената еднократна сума по процедура BG16RFPR002-1.005 „Малки иновативни грантове (ваучерна схема за малки и средни предприятия (МСП)“, което е основание за прилагането на изготвянето на еднократната сума по подобласт 2Б по процедурата по ПНИИДИТ предвид сходството на изчисления

| **№** | **Категория** | **(подобласт 2Б)** | **Процедура BG16RFPR002-1.005 по ПНИИДИТ** |
| --- | --- | --- | --- |
|  | КАКВО ПРЕДСТАВЛЯВА ВАУЧЕРА | Ваучерите за иновации са малки безвъзмездни средства, предоставяни на МСП от регионалните или националните органи за закупуване на услуги от доставчици на знания. Те са насочени към подпомагане на компаниите да инвестират в иновативни решения и услуги или да придобият машини, които ще улеснят иновациите. В рамките на програма за ваучери за иновации, МСП могат да кандидатстват за ваучер, който да се използва за заплащане на услуги, предоставяни от одобрени доставчици на знания, като университети, научноизследователски институции или други организации от частния сектор. Услугите могат да включват научноизследователска и развойна дейност, техническа помощ или други форми на специализиран експертен опит, които могат да помогнат на МСП да подобрят своите продукти, процеси или услуги. Този вид ваучери се съсредоточават основно върху иновациите, а не конкретно върху цифровизацията и екологичните технологии. Допълнителните цели на ваучерите за иновации включват насърчаване на сътрудничеството между науката и промишлеността, стимулиране на трансфера на знания и насърчаване на изграждането на дългосрочни мрежи между МСП и публичните и частните научноизследователски партньори. Следва да се предвиди прилагането на ваучери за иновации за всякакъв вид възможен иновационен контекст, за да се гарантира участието на по-широк кръг потенциални бенефициери. | Процедурата предвижда подкрепа за научно-интензивни услуги за предоставяне на иновативни решения, въвеждането на нови продукти, процеси или услуги в бизнеса, решаването на различни технологични проблеми на предприятията, въвеждането на нови бизнес модели, прототипиране и др. чрез предоставяне на фокусирана подкрепа на българските предприятия под формата на фиксирани грантове за предоставяне на услуги от доставчици на знания като университети, / публични научни организации, вкл. центрове за компетентност (ЦК), центрове за върхови постижения (ЦВП), СНИРД на София тех парк и научноизследователски инфраструктури от Националната пътна карта за научна инфраструктура (НПКНИ), вписани Регистъра на научната дейност на Република България  Посредством планираната по ПНИИДИТ процедура за предоставяне на БФП ще се насърчи създаването и /или развитието на добри условия за местна икономическа среда, която се основава върху сътрудничеството на науката и бизнеса, като МСП използват услугите в съответните региони.  От своя страна, научноизследователските организации също следва да бъдат по-активни в предоставянето за външно ползване на своите съоръжения и своите компетенции на МСП. |
|  | Допустими дейности | * Предоставяне на консултантски услуги, предоставяни на МСП от университети, научноизследователски центрове или дружества с интензивно използване на знания; * Консултантски услуги за разработване на технически приложения, трансфер на технологии и техническо ноу-хау, техно-икономически проучвания; * Развитие на цифровите способности на МСП | * Услуги в областта на иновациите. * Услуги за достъп до научни инфраструктури/специализирани лабораторни комплекси или уникално научно оборудване, за което МСП заявяват необходимост от подкрепа[[2]](#footnote-3). Услугите ще се предоставят от публични научноизследователски организации и университети и научноизследователски инфраструктури. |
|  | Бенефициенти | Малки (от 10 до 49 служители) и средни (от 50 до 249 служители) предприятия | Микро-, малки и средни предприятия (МСП) по смисъла на чл. 3 и чл. 4 от Закона за малките и средните предприятия (ЗМСП) и Приложение I „Определение за МСП“ към Регламент (ЕС) № 651/2014 на Комисията. |
|  | Име на показателя | Ваучер за иновации, издаван на МСП за извършване на иновационни/цифрови дейности | Фиксиран грант за предоставяне на услуги от доставчици на знания (изпълнители на услуга) като университети, публични научни организации вкл. ЦК и ЦВП,, СНИРД на София тех парк и научноизследователски инфраструктури от НПКНИ, вписани Регистъра на научната дейност на Република България |
|  | **Определение на ОВР** | ОВР покрива разходите за един ваучер за иновации, издаден на МСП за завършване на иновационни/цифрови дейности. МСП следва да получават услуги от научноизследователски организации и други доставчици на услуги, които са акредитирани от националния орган по акредитация в съответната държава членка.  Предлага се следното решение за ОВР на равнище ЕС в тази област:   * Еднократна сума за покриване на разходите по един ваучер за иновации, издаден на МСП за завършване на иновационни/цифрови дейности. | Еднократната сума за услуги - малки иновативни грантове, чрез които ще се насърчи достъпа на МСП до необходимата им научноизследователска база и експертиза от научните организации в България, включително ЦВП и ЦК, както и посочените обекти в НПКНИ.  **Задължително е получаването на удостоверение, сертификат или друг удостоверителен документ, издаден от научноизследователската организация за предоставената услуга и/или достъп до научни инфраструктури/специализирани лабораторни комплекси или уникално научно оборудване, както и описание на постигнатия краен резултат.**  Ако в срока на изпълнение на проекта и представяне на окончателно искане за плащане не бъде получен съответният документ, извършените разходи за съответната услуга, няма да бъдат признати, като на бенефициента не се предоставят никакви средства, тъй като разходите, необходими за изпълнение на допустимите дейности се предоставят като еднократна сума, съгласно чл. 53, пар. 1, б. „в“ на Регламент (ЕС) № 2021/1060.  Еднократната сума покрива всички необходими разходи, възникнали при изпълнението на проекта, които са в съответствие с чл. 28, пар. 2 буква „В“ от Регламент (ЕС) 651/2014 г., а именно разходи за консултантски и помощни услуги в подкрепа на иновациите. |
|  | Доставчик на услугата | Този ОВР ще покрие разходите за един ваучер за иновации, издаден на МСП за извършване на иновационни/цифрови дейности. МСП следва да получават услуги от научноизследователски организации и други доставчици на услуги, които са акредитирани от националния орган по акредитация в съответната държава членка.  Научноизследователската организация/институция е доставчикът на услуги, докато МСП е бенефициерът. За еднократната сума всички допустими разходи или част от допустимите разходи по дадена операция се изчисляват в съответствие с предварително определени условия на споразумение за дейностите и/или крайните продукти. За да поискат възстановяване на разходите, управляващите органи са длъжни да представят доказателство като част от одитната си следа, че са извършени предварително определени дейности. | Доставчици на услугите са Висши училища или публични научни организации, вкл. центрове за компетентност (ЦК), центрове за върхови постижения (ЦВП), СНИРД на София тех парк и научноизследователски инфраструктури от Националната пътна карта за научна инфраструктура (НПКНИ), вписани Регистъра на научната дейност на Република България.  В рамките на процедура за предоставяне на безвъзмездна финансова помощ BG16RFPR002-1.007 е разработена Платформа за сътрудничество между висшите училища, изследователските организации и бизнеса чрез надграждането на Регистър на научната дейност, Регистър на академичния състав и Българския портал за отворена наука, достъпна в интернет на адрес: <https://s2b.nacid.bg/home>, предоставя информация в систематизиран и общодостъпен вид за доставчиците на усули, чрез малки грантове, относно наличната експертиза, услугите и инфраструктурата, предоставяни от участващите в инициативата научноизследователски структури.  Платформата предоставя възможност за представяне и на резултати от успешно реализирани партньорства, както и информация относно постигнати резултати от научна дейност. МСП ще могат свободно да използват платформата, чрез която да открият подходящите специалисти, услуги и съоръжения за провеждане на високотехнологични научни изследвания, необходими за реализиране на иновационния им проект или за получаване на високоспециализирана услуга. |
|  | Базова формула за изчисляване | Еднократната сума се изчислява въз основа на данни от общо платените разходи по даден проект/процедура за предоставяне на БФП и брой на издадените ваучери в периода 2017-2021 г. Това се извършва въз основа на исторически данни от 11 държави членки (CY, CZ, EE, FR, IT, LV, PL, PT, HR, HU, MT), като се използва следната формула:  *Ctotal*  *SCO2B* =-----------, където  ttvouchers  tvouchers са броят на ваучерите за иновации, издадени на МСП, (брой)  *Ctotal* са общите разходи за съответните операции (в евро)   * **Еднократна сума изчислена за България - 6 908 евро/ваучер.**   Посочената еднократна сума ще се прилага по процедурата по ПНИИДИТ, като преди това е необходимо да бъде актуализирана, тъй като използваните данни в Проучването на ЕК са за периода 2017-2021 г., като се предвижда процедурата по ПНИИДИТ да бъде обявена през 2024 г. и да се изпълнява през 2025 и 2026 г. За извършване на актуализацията се използват данните за Индекс на разходите за труд при Професионални, научни и технически дейности (Евростат, LC\_LCI\_R2\_A) и **за Хармонизиран индекс на потребителските цени - на промишлени стоки, услуги и комуникации [PRC\_HICP\_AIND] за 2023 г.**, както е посочено по-долу в ред 10. „Метод за периодично актуализиране на ОВР“. Видно от посочените данни се наблюдава тенденция за увеличаване на възнагражденията в сектор „Професионални, научни и технически дейности“ и на Хармонизиран индекс на потребителските цени, което допълнително обуславя индексирането еднократната сума, която е изчислена въз основа на средни разходи, в които разходите за труд са основен компонент.  Използваните данни от ЕВРОСТАТ са изведени в Приложение 1. Годишното процентно изменение за България на индекса на разходите за труд при Професионални, научни и технически дейности (Евростат, LC\_LCI\_R2\_A) е 12,4% за 2023. Годишното процентно изменение за България на **за** Хармонизиран индекс на потребителските цени - на промишлени стоки, услуги и комуникации [PRC\_HICP\_AIND] за 2023 г. При осредняване на двата показателя се получава коефициент на изменение за 2023 г. КИ2023 равен на 8,85% ((12,4%+5,3%//2=8,85%)  Съответно увеличението за 2023 година на еднократната сума за услуга за МСП от научноизследователска организация се изчислява като базовата стойност от проучването на ЕС се увеличава последователно с Коефициент на нарастване за 2023 г. по формулата:  ***SCOМГ* = *SCO2B +(SCO2B \* КИ2023*), където**   * ***SCO2B*** е еднократната сума за един ваучер/услуга от Проучването на ЕК (в евро) * ***КИ2023*** *е коефициент на изменение за 2023 в размер на 8,85%* * ***SCOМГ***  е еднократната сума за услуга по процедура „Малки иновативни грантове за малки и срени предприятия (МСП)“ по ПНИИДИТ (в евро)   ***SCOМГ* = 6908+(6 908 \* 8,85%*)* = 7519,36 евро – 14 710 лева е еднократна сума за услуга, като стойността е закръглена към най-близката десетица.** | **Еднократната сума за операцията 14 710 лв./услуга.**  **Допустимо е едно МСП да заяви и получи до две услуги в рамките на подадено проектно предложение по процедурата, в такъв случай могат да бъдат изплатени до две еднократни суми в размер на 29 420 лв.**  В съответствие с член 53, параграф 3, буква в) от Регламент (ЕС) № 1060/2021, за финансиране на МСП за получаване на услуги от Висши училища или публични научни организации, вкл. центрове за компетентност (ЦК), центрове за върхови постижения (ЦВП), СНИРД на София тех парк и научноизследователски инфраструктури от НПКНИ се прилага еднократна сума при изпълнението на сходни операции в рамките на ЕС. Размерът на еднократната сума е съобразно Проучване за развитие на опростени разходи на равнище ЕС. Варианти (ОВР) и други основани на резултати на равнище ЕС инструменти през програмния период 2021—2027 г. |
|  | **Допустими разходи** | Всички допустими разходи за операцията. | Посочени в раздел 14.2. „Допустими разходи от Условията за кандидатстване |
|  | **Договорености за одитната следа** | *Доказателство за допустимост на бенефициера*   * Документи в областта на човешките ресурси на МСП, като например годишни доклади, потвърждаващи размерът на дружеството е в рамките на определението за МСП;   *Доказателство за акредитация на доставчика на услуги*   * Акредитация на доставчика на знания от частния или публичния сектор, въз основа на националния орган по акредитация в съответната държава членка;   *Доказателство, че са извършени допустими дейности*  **Примери за документи, които следва да включват исканата информация:**   * Насоки за програмата, установени в началото на ваучера процес на създаване; * Документиране на участието на доставчика на знания, включително описание на предоставяните услуги; * Договор за услуги между научноизследователска институция и МСП; * Доклади за напредъка или друга свързана с проекта документация; * Документиране на всякакви промени или отклонения от първоначалния проект план.   **Доказателство, че резултатите, постигнати от проектите, са проверими и реални**  Примери за документи, които следва да включват исканата информация:   * Доклади за дейностите, улеснени във ваучера за иновации; * Технически спецификации; * Технологични пътни карти; * Бяла книга; * Проектопродукт; * Прототипи на процеси; * Резултати от конкретен анализ. | *Документи за определяне на категорията предприятие с пряко отношение към допустимостта на кандидатите в процедурата:*   * Декларация за обстоятелствата по чл. 3 и чл. 4 от Закона за малките и средните предприятия   Документи, относими и отразяващи разпределението на капитала на предприятието-кандидат за периода, за който се декларират данни в Декларацията за обстоятелствата по чл. 3 и чл. 4 от ЗМСП-  *Доказателство за акредитация на доставчика на услуги*   * Доставчиците на услуги са научни организации, вписани в Регистъра на научните организации и притежаващи институционална акредитация от Националната агенция за оценяване и акредитация * Доставчиците на услуги са включени в Платформа за сътрудничество между висшите училища, изследователските организации и бизнеса чрез надграждането на Регистър на научната дейност, Регистър на академичния състав и Българския портал за отворена наука, която е се разработи по процедура за предоставяне на безвъзмездна финансова помощ BG16RFPR002-1.007 с конкретен бенефициент Националния център за информация и документация (НАЦИД). НАЦИД изпълнява функциите на Национален информационен център за академично признаване и мобилност по смисъла на чл. IX.2 от Конвенцията за признаване на квалификациите, отнасящи се до висшето образование в Европейския регион (Лисабонска конвенция) и е член на Европейските мрежи ENIC/NARIC[[3]](#footnote-4).   *Доказателство, че са извършени допустими дейности*  **Документи, които следва да включват исканата информация:**   * Условия за кандидатстване, условия за изпълнение и приложенията към тях по процедурата; * Административен договор за предоставяне на БФП на УО на ПНИИДИТ с МСП с приложен Формуляр за кандидатстване, включително описание на заявените услуги; * Документиране на всякакви промени в Административния договор за предоставяне на БФП на УО на ПНИИДИТ с МСП, вкл. В приложения Формуляр за кандидатстване, съдържащ описание на заявените услуги.   *Доказателство, че резултатите, постигнати от проектите, са проверими и реални*  **Документи, които следва да включват исканата информация**   * Искане за окончателно плащане, съдържащо Технически и финансов отчет. * Договор за услуги между МСП и научноизследователска организация/институция, включени в Платформата (<https://s2b.nacid.bg/home>); * Сертификат по образец, издаден от научноизследователската организация за предоставената услуга и/или достъп до научни инфраструктури/специализирани лабораторни комплекси или уникално научно оборудване. * Описание на постигнатите резултати. |
|  | **Метод за периодично актуализиране на ОВР** | Стойностите на еднократната сума (ваучера)ОВР могат периодично да се актуализират, въз основа на следните показатели:   * Индекс на разходите за труд при професионални, научни и технически дейности (Евростат, LC\_LCI\_R2\_A). Процентно изменение в сравнение с предходната година.   Хармонизиран индекс на потребителските цени (ХИПЦ) на промишлени стоки, услуги и комуникации (Евростат, КНР\_HICP\_AIND). Средногодишен темп на изменение. | |

**Приложение 1**


**Данни от ЕВРОСТАТ за Индекс на разходите за труд при Професионални, научни и технически дейности (LC\_LCI\_R2\_A) за 2023 г.**

<https://ec.europa.eu/eurostat/databrowser/view/lc_lci_r2_a__custom_13501960/default/table?lang=en>



**Данни от ЕВРОСТАТ за Хармонизиран индекс на потребителските цени - на промишлени стоки, услуги и комуникации [PRC\_HICP\_AIND] за 2023 г.**

<https://ec.europa.eu/eurostat/databrowser/view/prc_hicp_aind__custom_13663241/default/table?lang=en>



1. Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика <http://data.europa.eu/eli/reg/2021/1060/oj> [↑](#footnote-ref-2)
2. МСП използват Платформата за сътрудничество между висшите училища, изследователските организации и бизнеса, администрирана от Националния център за информация и документация, за да идентифицират необходимите им услуги и/или използването на инфраструктура/специализирани лабораторни комплекси или уникално научно оборудване. В тази платформа ще се съдържат данни от Регистъра за научната дейност, Регистъра на академичния състав и Българския портал за отворена наука и ще даде възможност на МСП да избират от обширен списък от научни организации/висши училища и съответните специфични услуги, които те биха могли да им предоставят. [↑](#footnote-ref-3)
3. Допълнителна информация за дейностите на НАЦИД е публикувана на адрес: https://nacid.bg/bg/about/osnovni-dejnosti/ [↑](#footnote-ref-4)